Her tjener vi mest og minst
Nei, det er ikke i Bærum du finner flest husstander med høy inntekt. Men Oslo-forstaden ligger rett ved siden av kommunen med topplasseringen. Nye tall fra Statistisk Sentralbyrå (SSB) viser veksten og forskjellene i inntekten til husstander over hele Norge. Fra 2004 til 2010 steg nettoinntekten (inntekt etter skatt) til norske husstander med 19 prosent. Medianinntekten etter skatt i 2010 var 410.000 kroner på landsbasis.Men når vi kommer ned på kommunenivå, åpenbarer de store forskjellene seg. Dine Penger har sjekket detaljerte inntektstall for samtlige av landets 429 kommuner. Vi presenterer her de 10 kommunene med høyest snittinntekt basert på median, de 10 kommunene med størst andel høytlønte og en tilsvarende liste for kommunene med flest lavtlønte.I Asker kommune utenfor Oslo har hele 30 prosent av alle husstander en inntekt på over 750.000 kroner etter skatt. Kommunen tar også åttendeplass på listen over kommunene med høyest snittinntekt (regnet ved median), med 527.000 kroner. Asker-nabo Bærum henger hakk i hæl: hele 29 prosent av husstandene der tjener mer enn 750.000 kroner etter skatt.Fjaler kommune i Sogn og Fjordane, med 2800 innbyggere, har høyest andel husstander med lav inntekt i Norge:Men det er ikke bare bygdene det bor folk med dårlig råd: På åttendeplass finner vi landets største by Oslo, hvor nesten 1 av 10 husholdninger tjener under 150.000.Når Dine Penger ringer Fjalers ordfører Arve Helle og forteller om kommunerangeringen, har han for lengst gjettet sin plass: - Ligger vi nederst? - Ja, hvordan visste du det? - Det gjør vi hvert år. Vi har faktisk slitt med å finne ut av hvorfor, innrømmer ordføreren. Han viser til at de verken har spesielt mange pensjonister, eller lavtlønnede jobber innen landbruk som burde trukket ned inntektssnittet. Tvert imot har den lille kommunen med 2800 innbyggere både teknologibedrifter og bedrifter tilknyttet offshore-virksomhet.- De som går der har jo ikke inntekt, og trekker ned statistikken. Vi er en liten kommune, sier ordføreren. Han mener jumboplasseringen tegner et galt bilde. - Vi hadde nok aldri ligget på inntektstoppen, men uten skolen hadde vi ikke ligget så dårlig an. Vi får en del statistikkoppslag på grunn av den skolen. En gang gjorde en strøm av nye elever at vi ble kommunen med høyest befolkningsvekst, ler Helle.Bjørnar Sæther er førsteamanuensis ved Institutt for sosiologi og samfunnsgeografi. Selv om tilfeldigheter kan gi store utslag i små enkeltkommuner, mener han kommunerangeringene viser noen velkjente geografiske mønstre. - Inntektsforskjellene speiler på mange måter næringsstrukturen i Norge. Oljenæringen går godt, og har en geografisk konsentrasjon i Rogaland og Hordaland. Vi ser at mange av kommunene som scorer høyt på medianinntekt ligger rundt Stavanger-området, forklarer samfunnsgeografen.Pengefesten i omkringliggende Oslo-kommuner er velkjent og heller ikke tilfeldig, påpeker han. - Mange av servicenæringene med god lønnsomhet er lokalisert rundt Oslo. Dessuten er rundt 55 prosent av sysselsettingen innen IKT-næringen i Oslo og Akershus. Det har vært en næring med relativt god lønnsomhet, høy verdiskapning og gode lønninger, sier Sæther.De ikke fullt så heldige kommunene har på sin side noen typiske likheter: De er ekskludert fra oljeeventyret, de mangler høyinntektsyrker innen finans og IKT som man finner i byene, og de har få statsansatte. - Kommunene som ligger nederst på stigen er distriktskommuner som preges av primærnæringer - skog, fiske og jordbruk. Det er disse tradisjonelle, ikke-olje-relaterte industriene som sliter, sier Sæther, og viser til lønnsprotesten fra norske bønder:Uten lønnsomme privatnæringer er man prisgitt offentlige arbeidsplasser. Samfunnsgeografen forklarer at høy andel kommuneansatte kan trekke inntektssnittet enda mer ned sammenliknet med kommuner med mange statsansatte, fordi lønningene er lavere for kommune enn for stat. I tillegg vil høy andel eldre og trygdede bidra til at en kommune har problemer med å nå inntektstoppen.- Det er alltid mer polarisering i storbyene. De har de aller rikeste, og de ganske så fattige. Med sitt øst-vest-skille preges Oslo av særlig store forskjeller. Det er mange nye landsmenn som har lavtlønnede jobber i serviceindustrien, sier Sæther.
På kommunenivå blottlegges forskjellene i inntekts-Norge. Se hvor vi tjener mest og minst - og hvorfor.